
Caput  primum. 


Posteaquam  anno  1776  Cruikshankius , primis  disquisi- 
tionibus de  reunione  regenerationeque  dissectorum  nervorum 
evulgatis,  difficillimae  nervorum  physiologiae  doctrinae  novum 
quasi  campum  patefecit,  haec  regenerationis  doctrina  et  tunc  tem- 
poris et  novissimis  annis  summos  huius  disciplinae  auctores  tam 
defensores  studiosissimos,  quam  gravissimos  repugnatores  nacta 
est.  Atque  inter  defensores  quidem  Fontanam,  Michaelem, 
Haightonium,  Mayerum,  Bichatium,  Shawium,  Swanium, 
Larreium , Treshingium , Prevoslium,  Beilardium , Flouren- 
iium , Schivannium,  Tiedemannum,  Io.  Muellerum , Stein - 
rueckium , alios,  inter  adversarios  autem  eiusdem  disciplinae 
Arnemannum  nomino,  cumque  secutos  Soemmeringium,  Ri - 
cherandium,  Delpechivm,  Magendium  et  Cruveillerium.  Ex 
quo  summorum  in  his  litteris  virorum , qui  in  hac  doctrina 
suum  studium  posuerunt,  numero  facile  apparet,  paullatim  certa 
fundamenta  posita  esse,  quibus  pedem  figas  ut  ad  altiores 
harum  rerum  indagationes  progrediaris.  Attamen  demum  post 
quinquaginta  annorum  seriem  accuratis  Swanii,  Prevostii, 
Tiedemanni  quaestionibus  regenerationis  nervorum  veritas 
i omnibus  exemta  fuit  dubitationibus. 

Quod  autem  antea  virorum  doctorum  studia  in  tam  di- 
«versas  regiones  abierunt,  eius  rei  ratio  in  eo  posita  esse  vj- 
'idetur,  quod  explorationes  microscopicae  parum  in  subsidium 
«vocabantur.  Ac  plerumque  tantummodo  exteriores  mutationes 
«anatomicas  et  nervorum  dissectione  ortas  functionum  physio- 

logicarum  turbas  et  redeuntem  postea  illarum  restaurationem 
accuratius  sectabantur : adde,  quod  omnino  rationes  micros- 
copicae  substantiae  nervorum  non  ita  pridem  in  pleniorem 
cognitionem  venerant.  Quippe  anno  demum  huius  saeculi  tri- 
gesimo tertio,  cum  Ehrenbergius  (in  Poggendorfii  annalibus 
1833.  p.  451 ; Beobachtung  einer  bislier  unerkannten  Struetur 
des  Seelenorganes  des  Menschen,  Berlin  1836)  disquisitiones 
de  structura  nervorum  et  cerebri  subtiliore  in  publicum  emisit, 
quo  libro  primus  gangliorum  globulos  descripsit,  rationes  histo- 
logicae texturae  nervorum  gangliorumque  clariore  in  luce 
positae  sunt.  Singulos , qui  de  ea  materie  conscripti  sunt 
libros  plurimos  recensere  non  est  mei  instituti,  lectoresque  ad 
Steinrueckii  ‘de  nervorum  regeneratione’,  dissertationem,  quae 
ante  hos  duodecim  annos  Berolini  prodiit,  ablego.  Sed  qui 
ex  illo  tempore  de  hoc  argumento  publici  iuris  facti  sunt 
libri  eos  et  commemorabo  infra  et  diiudicabo  accuratius.  Cum 
Steinrueckii  enim  dissertatione,  qua  ille  ab  Flourentio , Tie- 
demanno , Io.  Muellero  et  Schwannio  inventa,  indubia  iam 
per  se,  suo  calculo  probavit,  prima  disquisitionum  de  nervo- 
rum regeneratione  periodus  desinit.  Post  illum,  qui  de  hac 
re  egerunt,  non  tam  in  regenerationis  veritatem  inquirunt,, 
quam  modum  rationemque,  qua  regeneratio  fiat,  atque  in  primis- 
structurae  mutationes,  quibus  fibra  nervorum  primitiva  postti 
dissectionem  afficitur,  illustrare  student. 

Superiorum  igitur  auctorum  studiis  id  effectum  erat,  re- 
generationem non  nisi  certis  quibusdam  conditionibus  fieri:: 
quales  sunt  quies  partis  vulneratae,  non  nimia  dissectorum? 
nervorum  distantia,  denique  temporis,  quo  dissecti  nervi  re- 
generentur opportunum  intervallum  ‘).  Dissectis  nervis  eorum 


1)  Arnemannus  (Versuche  uber  die  Regeneration  an  Ie- 
benden  Thieren.  Gottingen  1782  I.  Band)  et  Flourensius  (Experi- 
ences  sur  Ia  reunion  ou  cicatrisation  des  plaies  de  la  moelle  epiniere» 
et  des  nerfs.  Ann.  d.  scienc.  natur.  Tom.  XIII.  Cuvier  analyse  d.  trav.* 
de  1’acad.  royal.  d.  scienc.  pend.  1821;  lleusingers  Zeitschrift  II,  3.) 


3 


fines  partim  elasticitate  vaginae  nervorum,  partim  violatae 
extremitatis  motu2)  discedunt,  et  ex  dissectis  massa  medullaris 


regenerationem  nervorum  fieri  non  posse  existimaverant,  nisi  dissec- 
torum nervorum  fines  prius  coierint,  quam  nervi  irritabilitas  extincta 
esset.  Quam  rem  nullius  esse  momenti  apparebit  consideranti,  dis- 
sectum nervum  irritabilitatem  suam  prius  amittere,  quam  de  reuuione 
finium  omnino  cogitari  possit.  Atque  Sfeinmeckii  praecipue  experi- 
mento tota  res  conficitur  quo  post  tertium  demum  mensem , eo  quo 
temporis  spatio  illa  nervorum  irritabilitas  pridem  evanuerat,  primas 
incohantis  regenerationis  notas  repperit  Gravior  ac  difficilior  est 
altera  quaestio,  eam  dico,  unde  accidat,  ut,  etiamsi  dissecti  ner- 
vorum fines  pridem  coierint,  redintegratio  tamen  functionis  nervorum 
physiologicae  non  compareat.  Ita  Nassius  (Ueber  die  Veranderungen 
der  Nervenfaser  nach  ihrer  Durchschneidung  in  Miillers  Arcliiv  1839 
p.  405.)  in  libro,  quem  infra  accuratius  censebo,  in  quaestionibus 
suis  omnibus,  restitutis  iam  plane  nervorum  finibus  tamen  eorum 
functiones  redintegrari  non  repperit.  Item  Guentherus  (Miillers  Archiv 
1840.  p.  270;  A.  F.  Giinther,  Physiologie  des  Menschen  Leipzig  1845. 
I.  p.  446)  anno  et  dimidio  post  dissectionem  in  cuniculo  factam  in 
vulnerato  membro  sensibilitatem  et  habilitatem  desideravit.  Secundum 
Nassii  quaestiones,  quarum  probabilitatem  meis  observationibus  con- 
firmare si  potero  studebo,  regeneratio  texturae  Dervorum  tam  dege- 
neratione pristinae  ab  dissectionis  plano  peripherice  sitae  fibrae,  quam 
reproductione  novarum  fibrarum  nervearum  continetur,  quae  ab  fine 
centrali  per  cicatricis  substantiam  ad  finem  periphericum  pergunt,  ibique 
inter  pristinas  fibras  decurrunt.  Redintegrationem  igitur  functionum 
inde  pendere  mihi  persuasi , ut  labente  tempore  sufficiens  nervearum 
fibrarum  primitivarum  copia  inde  a centro  conformetur:  quae  quidem 
tum  demum  degeneratarum  vicem  sustinere  poterunt,  cum  illas  et 
numero  et  reliquis  evolutionis  momentis  plane  aequaverint. 

2)  Cuius  nervorum  elasticitatis  a Steinrneckio  nulla  ratio 
habetur.  Videtur  autem  in  neurolemmate  sita  esse,  ut  hac  ratione 
similis  sarcolemmati  libriliorum  musculorum  fiat,  quod  et  ipsum  mus- 
culo transverse  dissecto  recedit,  ita  ut  fribillae  musculorum  primitivae 
1 sarcolemma  transcendant;  quam  rem  saepius  observavi  et  in  I.  Budgii, 
optimi  mei  praeceptoris,  encheiridio  physiologico  (Memoranda  der 
«speciellen  Physiologie  1852.  4te  Aufl.  Tab.  VII.  Fig.  36.)  delineavi. 

profluit,  inflammantur,  stasis  in  vasculis  nervorum  et  partium 
vicinarum  oritur,  atque  inflammatio  gradu  diverso  peripherice 
et  centraliter  ab  dissectionis  loco  progreditur.  Nervorum 
fines  erubescunt,  mollescunt,  tumescunt,  et  plastica  massa  ex- 
sudata effunditur,  quae  pro  distantia  finium  nervorum  eos  aut 
statim  inter  se  aut  primum  cum  vicina  textura  conglutinat, 
qua  re  iuiictura  eorum  non  nisi  pedetcmptim  comparatur. 

Haec  massa  interposita  mollis,  extentione  autem  crassi- 
tudine minuitur,  interdum  sed  rarius  contrahitur,  ut  in  ex- 
tremo regenerationis  processu  fines  propius  alter  ad  alterum 
accesserint,  quam  post  ipsam  dissectionem.  Nervorum  tu- 
morem quidam  auctores,  ut  Langstaffius , Crockesius  et 
Mekelius] solo  massae  medullaris  excessu  et  eius  mutationi- 
bus ortam  esse  existimabant ; Tiedemarini  autem  sententia, 
SteinruecJiii  observationibus  probata , tumores  exsudatione 
lymphae  coagulantis  inter  vaginam  nervorum  et  quae  hac 
continetur  telam  cellulosam , nascuntur.  Utriusque  tumoris 
inferior  saepe  minor  est  superiore,  id  quod  ea  re  fieri  Stein- 
rueckius  putat,  quod  pleraque  vascula  nutritionis  nervorum 


Non  alienum  ab  hoc  loco  videtur,  Has  sallit  (Mikroskopische  Ana- 
tomie  des  menschliclien  Korpers,  a.  d.  F.ngl.  v.  Dr.  O.  Kolilschiitter. 
Leipzig  1852.  I.  p.  257.)  sententiam  quandam  disputare,  qui  de 
Piis  rebus  parum  recte  ut  puto  iu  iicavit.  Quippe,  qua  ratione  Tod- 
tlius  et  Bowmannus  neurolemma  descripserunt,  ut  tela  d/noylyrjg 
sil,  elastica,  mira  tenuitate,  simile  sarcolemmati  musculorum  tractibus 
transversis  praeditorum,  eam  a suis  observationibus  alienam  esse  con- 
tendit. At  Koellikerus  (Mikroskopische  Anatomie  oder  Gewebelehre 
des  Mensclien  11  1 p.  201,  391.)  similiter  neurolemma  ac  sarcolemma 
describit;  esse  ea  nimirum  membranas  structura  carentes,  tenues, 
elasticas  ut  videatur.  Atque  etiamsi  Hassalus  vere  vidisset,  quod  quidem 
a Koellikero  non  comprobatur,  nucleos  in  neurolemmate  inveniri,  hac 
re  eo  magis  confirmatur  similitudo,  cum  in  parte  inferiore  sarcolem- 
matis  item  tenuiores  nuclei  reperiantur.  Praeterea  condicione  che- 
mica  similitudo  quaedam  neurolemma  inter  et  sarcolemma  in  oculos 
incurrit. 


eadem  directione  decurrunt;  dissectione  igitur  transversa,  cum 
sanguis  ad  inferiorem  partem  perfluere  prohibeatur,  superior 
sanguine  large  expleta  est  atque  adeo  singula  vascula  nimis 
sanguine  satiata  sunt;  discrimen  eo  maius  est,  quo  longius 
nervorum  fines  discedunt,  cum  in  exigua  distantia  et  cele- 
riore reunione  mox  nova  inferne  decurrentia  vascula  for- 
mentur : ut  ratio  sanguinis  recta  restituatur  3). 

Praeter  rotundum  quendam  fibrarum  primitivarum  dis- 
sectorum nervorum  tumorem  in  ipso  loco  orientem , Slein- 
rueckius  graviorum  mutationum  nihil  vidisse  sibi  visus  est, 
nisi  quod  totus  nervus  et  singulae  fibrillae  exsudato  fibrinoso 
circumdatae  erant4).  Neque  Rurdachius  (Beitrfige  zur  ini- 


3)  Quae  ab  Sfeitirueckio  relatae  rationes  licet  non  impro- 
babiles videantur  atque  causam  de  magnitudinis  discrimine  utriusque 
tumoris  finium  proferant,  tamen  haec  non  unica  est  causa.  At  Nassii 
quidem  et  observationibus  et  mensuris  hoc  effectum  est,  etiam  fibras 
nervorum  primitivas  in  fine  centrali  dilatari  et  ad  illius  tumorem 
conferre.  Quodsi  quis  fibras  primitivas  partis  nervorum  centralis  supra 
ipsum  nodum  sitas  cum  fibris  eiusdem  loci  in  nervis  integris  contu- 
lerit, illorum  maiorem  esse  diametrum  semper  inveniet;  contra  am- 
bitum medium  fibrarum  inferioris  nervorum  partis  non  ita  ab  am- 
bitu normali  distare.  Itaque  numerus  medius  41  observationibus  in 
n.  ischiadico  ranarum  institutis  in  integra,  fibra  nervea  effectus  est 
0,00010(1";  post  dissectionem  medius  numerus  ex  25  observationibus 
effectus  supra  dissectionis  locum  0,000618"  erat;  infra  eundem  locum 
in  31  quaestionibus  0,000403". 

4)  Ceterum  Stdnrueckium  mutationum  fibrarum  primitivarum 
organicam  vidisse  quidem  sed  non  satis  qui  explicaret  habuisse,  ex 
duobus  potissimum  illius  dissertationis  locis  apparet.  Quorum  priore 
haec  dicit  ,, semel  tantum  fibras  primitivas  solito  magis  distentas  atque 
duplicem  marginem  minus  evidenter  commonstrantes  vidi“.  Quam 
fibrarum  primitivarum  mutationem  ex  suppuratione  repetendam  esse 
i credit,  inde  orta  quod  absectam  partem  nervi  non  exemerat.  Altero 
I loco,  qui  hic  est,  „noununquam  fibras  nerveas  in  fibras  telae  exsu- 
dativae continuatas  vidi“  etiam  planius  eandem  rem  ostendit;  neque 
• vero  fibram  nerveain  probabile  est  in  fibram  substantiae  exsudatae 

kroskopiscben  Anatomie  der  Nerven,  Konigsberg  1837  p.  41.) 
mutationem  fibrarum  primitivarum  supra  aut  infra  dissectionis 
planum  dispexit. 

Paullatim  in  fibrinoso  exsudato  recens  formato  magna 
ramificationum  vasculorum  copia  oblitteratur  et,  rebus  bene 
cedentibus,  matrix * * * *  5)  texturae  nervorum  postea  orientis  for- 
matur. Quae  colore  et  specie  externa  texturae  vaginae  ner- 
vorum similis  est,  praeterquam  quod  huius  illi  splendor  et 
laevor  deest;  nec  facile  a partibus  inferius  iacentibus  sepa- 
ratur, ita  ut  nonnisi  laevis  telae  cellulosae  novis  nervorum 
fibris  pertextae  superficies  appareat.  In  qua  substantia  sub- 
grisea  subtilia  recens  formata , circumdantem  telam  candore 
superantia  nervorum  fila  sensim  agnoscuntur  et  absoluta  re- 
generatione ex  cicatrice  superiore  per  substantiam  interpositam 
in  inferiorem  decurrere  ea , partim  eodem  intervallo  inter  se 
distantia,  partim  transverse  dispicere  licet.  In  quadringentu- 


prorsus  diversae  transire.  Contra  proclivis  est  liaec  res  ad  expli- 
candum consideranti,  neurolemma  degeneratae  fibrae  nerveae,  olea 

eius  substantia  amissa,  saepe  per  longitudinem  discedere  et  in  tenues 

fibrillas  abire.  Haec  a nobis  observata  res  a Nassio  comprobatur,  qui 
fibras  pallidas  partis  nerveae  infra  dissectionis  locum  sitae  non  tam 
nervorum  notas,  quam  fibrarum  telae  cellulosae  prae  se  ferre  ait,  et 

in  cuniculis  magis  quam  in  ranis  nervos  in  meras  fibras  telae  cellu- 
losae transmutato»  esse.  Saepe  in  nervis  pridem  dissectis , adiecto 
acido  acetico,  fere  nullam  invenias  fibram,  quam  fibram  nerveam  esse 
nota  quaedam  designet,  inuno  toto  nervo  nihil  nisi  fibrae  telae  celu- 
losae  (Bindegewebe)  comparent. 

5)  Quae  notio  matricis,  quae  similis  sit  calli  substantiae 
in  fracturis  ossium,  recentioribus  quaestionibus  non  constat  ; nec  enim 
in  ea  nova  elementa  nervea  formantur,  sed  nova  formatio  a tela 
nervea  centrali  etiam  integra  proficiscitur;  superiorem  si  sequeris 
sententiam  neurolemma  et  periosteum  non  diversae  esse  functionis 
concedas  necesse  est,  cum  ex  illius  vasculis  substantia  nervea  dentio 
formetur  non  aliter  atque  a periosteo  ossium  substantia : id  quod  nullo 
modo  poterit  probari. 


plici  amplificatione  Steinrueckius  singulas  nervorum  bfiras 
telae  cellulosae  fibris  circumdatas,  normalibus  fibris  pares, 
duplici  margine  et  eodem  ambitu  praeditas  vidit  distincte. 

Haec  fere  sunt , quae  superiorum  auctorum  studiis  et 
Sleinrueckii  dissertatione  de  regeneratione  nervorum  explo- 
rata erant. 

Steinruckii  dissertationem  excepit  compluries  in  anno- 
tationibus commemorata  //.  Nassii  disputatio  de  nervorum 
fibris  post  dissectionem  mutatis  (1.  s.  p.  405).  Ille  maxime 
volumen  fibrarum  dissectarum  mutatum  considerabat , atque 
nervorum  fibras  primitivas  supra  et  infra  dissectionis  locum 
accurata  mensura  microscopica  dimensus  est.  (cf.  ann.  3). 
Dissecta  medulla  spinali  nervi,  cum  illius  parte  inferiore  co- 
haerentes, licet  minore,  quam  e qua  motiones  reflexae  ex- 
spectandae essent,  volumine  nihil  minuebantur ; paullo  maior 
erat  diametri  minutio  in  animali , fame  plane  arpoqxw  facto 
et  maxima  quidem  ibi,  ubi  una  cum  nervo  ischiadico  arteria 
cruralis  dissecta  erat,  qua  re  sanguis  ad  crus  affluere  non 
poterat. 

Aliquanto  post  nervorum  dissectionem,  hoc  est  sepa- 
ratis a medulla  spinali  nervis  , eorum  textura  plane  immu- 
tatur et  Nassii  adstrictam  harum  mutationum  enarrationem 
infra  proponam : „Sie  verlieren  zuerst  ihr  zylindrisches  An- 
sehn,  bekommen  querlaufende  Streifen , durch  welche  sie  in 
lauter  kleine,  mehr  oder  weniger  unregelmassige  cylindrische 
Stiicke,  deren  Hohe  dem  Durchmesser  der  Faser  ungefahr 
gleichkommt,  getheilt  zu  sein  scheinen.  Diese  Querlinien 
entstehen  durch  KrRuselung  ihrer  Fasern,  indem  ihre  Wandung 
sich  nach  innen  stark  umstiilpend  in  eine  Falte  aneinander 
legt6).  Es  bilden  sich  kleine  Fettkugelchen  in  dem  sich  zer- 


6)  Plicas  neurolemmatis  equidem  non  animadverti;  quare 
in  hac  re  Schiffium  (in  Vierordti  Archiv  fiir  physiologische  Heilkunde 
liter  Jahrgang  I.  p.  150)  sequor,  qui  neurolemma  ad  ponticuli  simi- 
litudinem et  immutatum  super  massam  nervi  medullarem  coagulatam, 


— 8 


setzenden  Nervenmarke,  dadurch  wird  die  Faser  duukler  und 
undurchsichtiger.  Spaterliin  vereinigen  sich  die  kleinen  Fett- 
kiigelchen  zu  grosserii  mikroskopischen  Tropfchen,  dann 
verschwindet  auch  nach  und  nacli  die  Wandung  des  Ner- 
venrohrchens.“ 

Porro  Nassius  in  substantia  cicatricis  et  praeter  totum 
partis  nervorum  periphericae  decursum  fibras  primitivas  denuo 
formatas  detexit,  quae  pallidiores  et  tenuiores  quam  pristinae 
magis  notam  foetalem  prae  se  ferunt.  Attamen  sensum  mo- 
tumque non  nisi  ea  condicione  rediturum  existmnat,  ut  accu- 
rata dissectorum  nervorum  coniunctio  prius  succedat,  quam 
pars  inferior  aroorpog  fiat,  ac  fibra  primitiva  massam  oleosam 
amittat.  Omnibus  ille  quas  instituit  observationibus  redin- 
tegrationem functionis  dissectorum  nervorum  reperit  nullam, 
quamquam  redintegrari  posse  dissectos  nervos  non  it  infitias. 

Una  cum  Nassio  sed  illius  observationibus  ignari,  eandem 
rem  tractaverunt  C? iintherus  et  Sclioenius,  quorum  quaestiones 
in  Mulieri  Archiv  (1.  s.)  et  in  Giintheri  physiologia  (1.  s.) 
leguntur.  Atque  illi  quidem  eadem  fere,  quae  Nassius,  eru- 
erunt et  simili  ratione  fibrae  nervorum  degenerationem  de- 
scribunt ; nec  fibrae  metamorphosim  adiposam , quam  quidem 
adesse  viderunt,  penitus  agnovisse  videntur. 

Quam  autem  illi  de  regenerationis  origine  proposuerunt 
sententiam,  ea  quidem  distat  ab  illa,  quam  ann.  1.  comme- 


per  lineas  transversas  in  complures  longas  portiones  separatam  de- 
currere ostendit.  Saepe  quidem  neurolemma  circum  coagulatam  sub- 
stantiam nerveam  crispari  ac  frangi  observatur,  sed  idem  etiam  in 
integris  nervis,  si  aliquanto  post  mortem  examinaveris,  invenies,  ne- 
que haec  res  cum  formatione  illa  linearum  transversarum  miscenda 
est.  De  fibra  axillari  mutata  Nassius  nihil  dicit,  quamquam  ea  res, 
quo  tempore  illa  dissertatio  prodiit,  iam  explorata  erat.  Quare  ad 
hanc  rem  maxime  animum  adverti,  nec  tamen  mihi,  nec  Schiffio 
contigit  ut  iam  coepta  degeneratione  fibrae  uerveae  eam  detegeremus, 
ut  eidem  cum  massa  medullari,  qua  circumdatur,  sorti  obnoxia  esse 
videatur.  — 


moravi.  Etenim  Sclioenius  cum  Giinihero , a quo  haec  res 
postea  in  enchiridio  physiologico  (1.  s.)  accuratius  explanata 
est,  regenerationem  credit  a partibus  et  superiore  et  inferiore 
proficisci , nec  nisi  massam  nervosam  degenerari,  post  autem 
reunitas  singulas  nervorum  vaginas  non  degeneratas  in  eis 
nervorum  massam  rursus  conformari.  Quodsi  restauratio  motus 
et  sensus  in  modum  normalem  non  reparetur,  eius  rei  in  eo 
positam  esse  causam,  quod  in  cicatrice  non  satis  novarum 
fibrarum  explicari,  ut  pars  tantum  fibrarum  peripherice  ab 
dissectionis  vulnere  distantium  cum  partibus  nervorum  cen- 
tralibus coniungi  possit ; atque  inde  tenuiorem  sensum  mo- 
tumque effici7). 

Et  in  illa  disputatione  et  in  physiologia  quam  supra 
memoravi,  Guntherus  eam  quoque  quaestionem,  num  etiam 
inter  fibras  diversarum  functionum  possit  unionem  intercedere, 
tetigit.  Etenim  posteaquam  Flourensius  (annales  des  Sciences 
naturelles  T.  III;  Cuvier:  analyse  d.  trav.  de  1’acad.  royale 
d.  scienc.  1824 ; Heusingers  Zeitschrift  II,  3)  de  unione  di- 
versorum nervorum  motorum  quaesivit,  atque,  parte  centrali 
nervi  motoris  alterius  nervi  motoris  parti  periphericae  appro- 
ximata,  hos  fines  invenit  textura  nervorum  coniungi  et,  etiam 
non  redeunte  dissectorum  nervorum  functione,  tamen  eorum 
irritabilitatem  restitui,  Schivannius  et  Steinruckius  (1.  s. 


7)  Guntherus  quod  organismum  pristinos  tubos  nerveos  ad 
restaurandam  medullam  nerveam  adbibere  contendit,  maxime  ea  re 
certa  refutatur , quod  cum  Nassius  tum  A.  Wallerus  omnes  fibras 
nerveas  dentio  formatas  tenuiores,  ambitu  minores  et  maxime  nota 
embryonali  a pristinis  fibris  accurate  distantes  invenerunt:  quam  rem 
et  mihi  meae  observationes  extra  dubitationem  posuerunt.  Quodsi 
functio  nervi  demum  post  longum  temporis  intervallum,  vel  adeo 
omnino  nunquam  restauratur;  id  inde  repetendum  videtur,  quod  bestia, 
□maxime  iam  aetate  provectior,  producendi  vim  non  ita  integram  habet 
:iut  in  evolutione  embryonali;  tum,  quod  pars  nervea  peripherica 
Upropter  densam  texturam,  quae  non  ita  celeriter  plenae  resorptioni 
succumbit,  novis  nervorum  fibrillis  explicandis  magno  est  impedimento* 


p.  23.)  num  etiam  diversarum  functionum  nervi  coniungerentur 
explorare  studuerunt,  nec  posse  eam  rem  comprobari  sta- 
tuerunt. 

Bidderus  in  Mulieri  Archiv  a.  1842  p.  102  haec  exa- 
mina in  nervis  linguali  et  hypoglosso  repetiit ; atque , cum 
quibusdam  experimentis  comprobari  videretur  sensum  motumque 
ex  parte  restitui,  disquisitio  anatomica  prorsus  contrarium 
prodidit;  cum,  non  ut  Bidderus  voluit,  nervorum  diversae 
functionis  fines,  sed  eos  tantum,  quorum  functio  similis  est, 
hoc  est  partes  centrales  nervi  lingualis  et  hypoglossi  cum 
eorundem  nervorum  partibus  periphericis  coniungi  appareret. 
Quare  Bidderus  reunionem  fibrarum  sensibilium  et  motorum 
negandam  esse  statuit;  contra  singulorum  nervorum  fibras 
centripetales  sensibiles  et  centrifugales  motores  superioris 
nervorum  finis  cum  eisdem  fibris  inferioris  finis  coniungi : cui 
sententiae  Guenlherus  quoque , quamquam  non  propriis  ex- 
plorationibus nixus,  assentiendum  esse  putavit8). 

Periphericae  nervorum  partis  degeneratio  ab  Nassio, 
Giinthero}  Schoenio  detecta,  a Valentino  (de  functionibus 
nervorum  Bernae  1839  p.  160)  exstirpato  nervi  vagi  ganglio 
cervicali  in  inferiore  parte  n.  vagi  observata  et  descripta, 
et  serioribus  Stannii  quaestionibus  (in  Mulieri  Archiv  a.  1847. 
p.  452)  comprobata  est.  Quam  rem  novissimis  temporibus 
in  primis  A.  Wallerus  ad  illustrandas  multas  de  nervorumt 
anatomia  et  physiologia  quaestiones  obscuriores  adhibuit.  Cuius 
disputationem  alio  loco  accuratius  censebo. 


8)  Ceterum  quod  Bidderi  experimentum  parum  successit, 
contra  prosperrime  Flourensii  conamen  cessit,  eo  admodum  confirmari 
credo,  quod  nervorum  regenerationem  non  nisi  a normalibus  fibris  cen- 
tralibus proficisci  censui.  Ex  fibra  centrali  motore  nunquam  poteriti 
sensibilis  fibra  peripherica  conformari ; at  possunt  a centrali  fine  nerveo 
motore  recens  formatae  fibrae  motores  ad  peripberiam  pergere,  quae 
diversam  tantum  directionem  periphericam,  commutato  partis  centralis 
situi  respondentem,  ingrediuntur. 

Haec  fere  de  regenerationis  nervorum  doctrina  post 
Sleinrueckium  explorata  sunt.  Iam  super  est,  ut  pauca, 
quae  de  regeneratione  gangliorum  hucusque  praestiterunt  viri 
docti,  referam. 

Primus  Breschetus , cum  nervi  non  regenerarentur,  ex- 
stirpatum ganglion  reformari  contendit.  Deinde  Dupuyus  et 
Bupuytrenus  anno  1836  (Bulletin  d.  1’acad.  d.  med.  Paris 
1843 — 44.  p.  1156—58)  experimenta  de  ea  re  in  equo  in- 
stituerunt, cui  sympathici  ganglion  cervicale  superius  exstir- 
parunt. Quattuor  mensibus  interiectis  inferiorem  nervi  finem 
rotunde  contumuisse  repererunt.  Sed  has  observationes,  quippe 
exploratione  microscopica  carentes,  non  sunt  magni  momenti. 

Valentinus  (de  nervor.  funct.  p.  160.  Henle  und 
Pfeuffer  Zeitschr.  f.  rationelle  Medicin  II.  p.  242.)  primus 
mutationes  post  exstirpatum  ganglion  factas  accurato  examini 
microscopico  subiecit.  Duo  instituit  experimenta  in  cuniculis 
et  exstirpavit  n.  vagi  ganglion  cervicale.  Post  quattuor  sep- 
timanas primo  experimento  in  exstirpationis  loco  nodum  re- 
perit  5'"  longum  et  3—3,5'"  latum , qui  supra  tenuior  erat 
quam  infra  et  a quo  nervi  ramificationes  cum  finibus  dissec- 
tionis factae  erant;  in  ipso  nodo  gangliorum  globuli  erant, 
diametro  0,003'' — 0,00075" ; in  medio  siti  gangliorum  globuli 
minores  erant  et  quasi  statu  embryonali.  In  altero  natu  maiore 
cuniculo,  cui  undecim  septimanis  ante  idem  vagi  ganglion 
dextera  exstirpatum  erat,  tota  pars  vagi  dexteri  deleta  com- 
paruit,  nec  irritatio  eius  viscerum  motionem  effecit.  In  su- 
periore autem  eius  fine  nodus  ovalis  repertus  est,  2,5'"  longus 
et  0,75"'  latus.  In  cuius  parte  superiore  multae  fibrae  pri- 
mitivae, pauciores  autem  ganglii  globuli  nucleati  exstabant, 
qui  inferius  frequentiores  et  condicione  normali  apparebant. 
In  parte  dissecti  n.  vagi  centrali  fibrae  primitivae  .omnino 
i normales  erant. 

Fieri  igitur  Valentinus  statuit  omnium  nervorum  par- 
i tium  periphericarum  regenerationem  tam  fibrarum  primiti- 
varum quam  globulorum  ganglii ; et  gangliosorum  globulorum 

quidem  regenerationem  credit  a primitivis  nervorum  fibris 
proficisci,  id  quod  vel  eo  probetur,  quod  posterius  gangliorum 
globuli  existant. 

His  observationibus  contrariae  erant  eae,  quas  L.  A. 
Schraderus  (Experiin.  circ.  regenerat,  in  gangliis  nerveis  in- 
stitut.  Gotlingae  1850)  evulgavit  quaestiones,  partim  in  vagi 
ganglio,  partim  in  supremo  n.  sympathici  ganglio  cervicali 
institutae.  Sed  ille  nec  in  simpliciter  dissectis  et  reunitis  nec 
in  plane  exstirpatis  gangliis  ganglii  globulos  vel  nervorum 
fibras  primitivas  rursus  formatas  reperit,  quae  res  ei  sufficit 
ad  fidem  Valentinianis  observationibus,  alia  nimirum  proden- 
tibus, abrogandam. 

Nec  enim  tanti  sunt,  quas  ille  instituit  observationes 
quinque,  quarum  prima,  cum  bestia  iam  die  quinto  obierit,  ne 
•ad  calculum  quidem  vocanda  est , altera,  tertia  et  quinta  in 
ganglio  sympathici  nervi,  neque  vero  condicionibus  similibus 
(quoniam  non  prorsus  eadem  in  n.  vagum  et  n.  sympathicum 
cadunt)  factae,  quarta  denique,  in  qua  intervallum  inter  ope- 
rationem sectionemque  interiectum  indicatum  non  est,  in  ganglio 
quidem  cervicali  vagi,  sed  non  cuniculi,  immo  caviae  cobaiae 
instituta. 


Caput  alterum. 


A.  Experimenta  in  superiore  ganglio  cervicali 
nervi  sympathici  facta. 

In  quaestionibus  de  regeneratione  gangliorum  duae  po- 
tissimum res  in  examen  vocandae  sunt,  primum  microscopio 
comprobanda  cellularum  gangliosarum  nova  formatio,  deinde 
nervorum  functionis  intermissae  redintegratio.  Atque  hoc  pos- 
terius examen  physiologicum  regenerationis  supremi  ganglii 
cervicalis  n.  sympathici  quod  attinet,  Budgii , Wallerique  (I. 

Budge  Ueber  den  Einfluss  des  Nervensystems  auf  die  Bewe- 

% 

gungen  der  Iris  in  Vierordts  Archiv  1852  T.  XI.  Ergan- 
zungsheft  p.  773— 82G  ; A.  Waller,  recherches  sur  le  systeme 
nerveux  compt.  rend.  Paris  1851.  T.  XXXIII.  p.  370 — 74. 
ibid.  p.  418-23.  1852.  T.  XXXIV.  p.  164-167.)  observa- 
tionibus de  pupillae  mutationibus  institutis,  pupillam  rege- 
nerationis quasi  metrum  nacti  sumus.  Etenim  hoc  illorum 
quaestionibus  constat,  irritatione  partis  cervicalis  n.  sympathici 
et  superioris  ganglii  cervicalis  pupillam  dilatari ; contra  ex- 
stirpato eodem  ganglio  pupillam  non  mediocriter  coarctari,  eam- 
que  coarctationem  solis  ad  iridem  currentibus  nervis  cere- 
bralibus effici : quare,  si  exstirpato  ganglio  post  alicuius  tem- 
poris intervallum  irritata  infra  exstirpationis  planum  posita 

n.  sympathici  parte,  vel  adeo  infra  cavum  cranii,  hoc  est  supra 
exstirpatum,  ganglion  irritato  n.  sympathico,  nihil  in  pupilla 
mutaretur,  regenerationem  ganglii  vel  reunionem  tantum  dis- 
secti n.  sympathici  improbabilem  videri. 

Experimenta  primum,  secundum,  tertium. 

Die  11.  m.  Iun.  a.  1852  cuniculo  ganglion  cervicale  n. 
sympathici  dexterum  superius  exstirpavi  et  praeterea  partem 
sympathici  exsecui.  Die  2.  m.  Aug.  hoc  est  fere  post  quin- 
quagesimum diem  bestia  obiit  et  sectione  eius  haec  exploravi. 

In  fine  superiore  n.  sympathici  infra  ipsum  dissectionis 
planum  fines  nervorum  nonnihil  degenerati  erant ; sed  nec  in 
ganglio  inferiore,  nec  in  ea  parte  n.  sympathici,  quae  est  in 
thorace  sita  quid  a normali  textura  alienum  comparuit.  Circa 
6"'  infra  inferius  planum  dissectionis,  subtilis  nervi  ramus  a 
n.  sympathico  superne  ascendebat  et  in  subtilibus  communi- 
cationis ramis  in  vago  multisque  rainificationibus  in  dis- 
cedentis arteriae  carotidis  loco  desiit.  Fibrae  nervorum 
primitivae  huius  rami  tenues  , pallidae  et  inter  eas  mul- 
tae nucleatae  fibrae  erant,  Reraackii  quae  vocantur.  Prae- 
terea crassiores  duplici  margine  praeditae  nervorum  fibrillae 
clare  agnoscebantur.  Pars  superior  n.  sympathici  non  ac- 
creverat, sed  potius  per  neurolemmatis  elasticitatem  decreverat, 
et  item  in  subtilibus  nervorum  quasi  ramificationibus  desiit, 
quae  quidem  examine  microscopico  fibris  telae  cellulosae  (Bin- 
degewebe)  constare  apparebant;  fibrae  primitivae  eius  n. 
sympathici  partis,  quae  supra  primum  ganglion  sita  est,  de- 
generatae erant.  Regenerationis  ganglii  exstirpati  nihil  erat 
dispiciendum.  Explorationes  physiologicas,  cum  demum  hora 
post  bestiae  mortem  elapsa  accederem , ubi  nervorum  irrita- 
bilitas omnino  iam  extincta  est,  instituere  non  potui;  simi- 
liter experimenta  in  aliis  duobus  cuniculis  facta  successere, 
qui  tribus  mensibus  post  exstirpatum  superius  n.  sympathici  i 
ganglion  obierant;  attamen  anatomica  microscopica  disqui- 
sitio prorsus  easdem  rationes  prodidit,  hoc  est  degenerationem > 


partis  n.  sympathici  supra  sectionis  vulnus  sitae,  integritatem 
texturae  in  ea  n.  sympathici  parte,  quae  infra  sectionis  locum 
iacct,  nec  ullum  regenerationis  exstirpati  ganglii  vestigium 9). 

Experimentum  quartum. 

Die  24.  m.  Decembr.  a.  1852  in  cuniculo  eandem  ope- 
rationem institui;  die  7.  m.  Maii  h.  anni,  hoc  est  post  circiter 
septuaginta  dies  bestiam  examinavi,  ratione  etiam  condicionis 
physiologicae  habita.  Ante  explorationem  pupilla  dextera 
admodum  contracta  erat,  sinistra  normalis.  Vel  per  ma- 
ximam n.  sympathici  incitationem  infra  superius  ganglion 
colli  factam,  nulla  vis  in  pupillam  apparebat;  coarctata  erat 
constanter ; post  bestiae  mortem  sympathico  infra  cavum  cranii 
ad  ganglion  Gasseri  irritato,  pupilla  coarctata  mansit,  cum 
sinistra  eadem  irritatione  eodemque  loco  adhibita  admodum 
dilatata  apparebat10).  Idem  efficiebatur  cum  polus  uterque 
in  ipsam  iridem  imponebatur.  Inde  consequens  erat,  ut  dis- 
secto nervo  sympathico  ganglioque  exemto  postremi  n.  sympa- 
thici fines  plene  degenerati  atque  irritationis  nequaquam 
capaces  essent.  Quare  n.  sympathico  in  cavo  cranii  ipsaque 
pupilla  irritato,  non  nisi  cerebrales  iridis  fibrae  nerveae  affi- 
ciebantur et  constans  pupillae  contractio  compareret  ne- 
cesse  erat.  Sinistri , ubi  n.  sympathicus  nervique  cere- 
brales normali  condicione  constabant,  sympathici  irritabilitas 
magis  intensiva  est  et  praevalet : ut  irritata  iride  et  sympa- 
thico in  cavo  cranii  sito  pupilla  amplificaretur.  Hac  ex- 


9)  Directio  functionis  nerveae  in  parte  n.  sympathici  cer- 
vicali superne  vergit,  id  quod  ex  his  degenerationis  rationibus  exemto 
ganglio  cervicali  supremo  consequitur;  quo  Budgii  Wallerique  supra 
ad  partes  vocatae  observationes  confirmantur. 

10)  Irritato  ganglio  Gasseri  in  cuniculo  integro  pupillae  non 
coarctatio  sed  dilatatio  existit  propter  vim  n.  sympathici  maiorem 
n.  trigemino;  etiam  in  interfectis  cuniculis  vis  sympathici  in  pupillam 
,'Constantior  est  nervis  cerebralibus. 


— 16 


ploratione  physiologica  iam  u)ihi  quidem  clarum  factam  erat, 
hic  nec  regenerationem  ganglii  exsecti,  neque  vero  reunionem 
dissectorum  sympathici  finium  confectam  esse:  quae  conclusio 
mea  disquisitione  anatomica  microscopica  plane  confirmabatur. 
Ea  pars  n.  sympathici , quae  infra  dissectionis  vulnus  iacet, 
texturae  mutatae  vestigium  nullum  prodebat.  Fines  eius  par- 
tis per  fila  nervea  tenuia , ut  in  casibus  superioribus,  cum 
vago  cohaerebant,  atque  hic  in  loco  ganglii  prioris  subtilem 
plexum  formabant,  in  quo  tamen  globulorum  ganglii  equidem 
vidi  nihil.  Corpusculum  quoddam  ganglii  simile,  in  vicinia 
a.  carotidis  communis  situm,  microscopium  docuit  ex  cellulis 
adiposis  fibrisque  telae  cellulosae  constare.  Finis  superior 
n.  sympathici  tam  alte  in  cavum  cranii  recesserat,  ut  rursus 
detegi  non  posset;  de  reunione  autem  utriusque  finis  dis- 
sectionis cogitari  non  potuit. 

Experimentum  quintum. 

Budgius  die  10.  m.  April.  a.  1852  cuniculo  ganglion 
colli  superius  dexterum  et  partem  etiam  sympathici  exuerat, 
mihique  eam  bestiam  ineunte  Februario  a.  1853  hoc  est  elapsis 
mensibus  novem  et  dimidio  explorandam  mandavit.  Nec  tamen 
per  tam  longum  temporis  intervallum  quidquam  ab  eis  quae 
superioribus  observationibus  effectum  erat,  alienum  apparuit. 
Etiam  nunc  pupilla  admodum  contracta  erat;  sympathicus  ab 
inferiore  dissectionis  plano  superne  amplius  2"  accreverat. 
Infra  divisionem  a.  carotidis  externae  et  internae  in  multis 
exiguis  ramificationibus  desiit.  Irritatione  partis  rursus  for- 
matae vis  nulla  in  pupillam  creabatur;  mortua  bestia,  dextera 
irritato  ganglio  Gasseri  et  iride,  pupilla  etiam  magis  contra- 
hebatur; cum  sinistra  eadem  adhibita  vi  magna  dilatatio  ef- 
ficeretur. Quaestionem  microscopicam  quominus  instituerem 
prohibuit  feles  quaedam  mea  rapax,  quae  praeparatum  ab- 
stulit; nec  tamen  dubito  quin  microscopio  idem  edoctus  fuerim, 
quod  observatione  physiologica  effectum  erat. 

Experimentum  sextum. 

Hoc  experimentum  operationis  condicione  nonnihil  mutata, 
discrepantias  quasdam  ab  observationibus  superioribus  prodidit. 
Cum  enim  antea  ganglion  superius  dexterum  exstirparim,  iatn 
illud  die  24.  m.  Decembr.  a.  1852  ita  persecui  ut  in  utroque  fine 
pars  ganglii  restaret.  Sub  ipsam  dissectionem  dissectae  partes 
discessere.  Post  diem  septuagesimum  primum  exploratum  in- 
stitui. Pupilla  lateris  dexteri  contracta  apparebat,  si  quidem 
cum  sinistra  conferebatur.  Irritatio  partis  n.  sympathici  in- 
ferioris ut  in  casibus  superioribus  nihil  in  pupillam  ef- 
fecit. Aliter  contra  se  res  habebat  irritato  ganglio  Gasseri 
ipsaque  iride : nimirum , non  aliter  atque  in  latere  sinistro 
non  dissecto,  pupilla  admodum  dilatabatur,  unde  hoc  mihi 
iure  colligere  videbar,  fibras  nerveas  n.  sympathici  partis 
supra  dissectionis  vulnus  hoc  casu  degeneratas  non  esse,  atque 
partem  ganglii  ab  illa  n.  sympathici  parte  relictam  fibras  ner- 
veas ab  degeneratione  defendisse  irritabilitatemque  iis  con- 
servasse. Quam  rem  microscopium  calculo  suo  probavit.  Nec 
enim  hoc  casu  dissecti  ganglii  cicatricatio  videbatur,  contra 
maxima  globulorum  ganglii  fibrarumque  nervearuin  integritas 
tum  supra  tum  infra  dissectionis  vulnus. 

Experimentum  septimum. 

Cuniculo  non  ita  iuveni  die  7.  m.  Iui.  ganglion  n. 
sympathici  superius  dexterum  exstirpatum  est.  Die  9.  m. 
Novembr.  hoc  est  post  mensem  quintum  in  pupilla  dex- 
tera, post  operationem  valde  contracta , nihil  etiam  tum  mu- 
taverat; contra  novissimo  tempore  accrescentem  semper  con- 
tractionem observavi.  Sectio  ut  in  experimentis  superioribus 
regenerationem  exstirpati  ganglii  nullam  ostendit.  Sympa- 
thicus dissectionis  loco  cum  texturis  circumiacentibus  per  fila 
telae  cellulosae  coaluerat.  Irritatio  partis  cervicalis  sympa- 
thici nihil  in  pupillam  efficaciae  procreavit.  Quae  pars  nor- 
malem omnino  structuram  habebat ; irritatum  ganglion  Gasseri 
eandem  condicionem  cum  experimento  quarto  prodidit. 

Experimentum  octavum. 

Cuniculo  aetate  provectiori  eodem  die  sympathicus  dexter 
supra  ipsum  ganglion  cervicale  superius  dissectus  est.  Pari 
intervallo  interiecto  pupilla  dextera  etiam  valde  contracta 
erat.  Irritata  pars  sympathici  infra  superius  ganglion  cer- 
vicale sita  nullam  in  pupillam  vim  exercebat,  non  magis  quam 
irritatum  ganglion  ipsum.  Ganglii  autem  Gasseri  irritatio  idem 
quod  experimento  quarto  monui  efficit.  Pars  cervicalis  nervi 
sympathici  prorsus  normalis,  item  ganglion  cervicale  superius 
normales  habebat  ganglii  globulos:  coaluerat  per  telam  cel- 
lulosam cum  vago  et  carotide ; recens  formatas  ab  illo  pro- 
ficiscentes nervorum  ramificationes  per  curatissimam  explo- 
rationem animadvertere  non  potui. 

Experimentum  nonum. 

Die  11.  m.  Iui.  cuniculo  inveni  griseo  dextera  a parte 
cervicali  sympathici  particula  unum  pollicem  longa  ex  secta 
est.  Die  10.  m.  Novembris , quatuor  mensibus  et  dimidio 
fere  interiectis , pupilla  dextera  magis  contracta  erat  quam 
sinistra,  sed  novissimis  septimanis  admodum  decreverat  con- 
tractio. Suffocata  bestia  subito  utramque  pupillam  admo- 
dum dilatari  vidi  quamquam  dextera  non  pari  amplitudine 
quam  sinistra.  Post  mortem  pupillae  rursus  angustiores 
factae  atque  etiam  nunc  dextera  magis  coarctata  quam 
sinistra.  In  sectione  tenue  filum  nerveum  recens  formatum 
ab  inferiore  dissectionis  fine  superne  ascendens  apparebat, 
cuius  irritatione  pupillam  dilatari  cernebatur.  Quod  filum 
cum  superiore  quod  operatione  intactum  manserat  ganglio 
cervicali  coalescebat  et  in  toto  decursu  tenues  fibras  pallidas, 
singulas  quasdam  sed  has  quoque  subtilissimas  duplici  mar- 
gine instructas,  multasque  Remackii  quae  dicuntur  fibras  ge- 
stabat. Item  ganglii  globuli  et  ea  pars  sympathici  quae  inde 
a superiore  ganglio  cervicali  ad  cavum  cranii  decurrit  nor- 
maliter se  habebat. 


B.  Experimenta  in  ganglio  cervicali  nervi  vagi  facta. 

In  disquisitionibus  de  regneratione  ganglii  cervicalis 
n.  vagi  item  ut  in  quaestionibus  superioribus  praeter  condi- 
cionem microscopicam  etiam  rem  physiologicam  eruere  studui, 
qua  regeneratio  ganglii  sive  comprobetur,  sive  reprobetur. 
Nempe  et  anatomiam  et  physiologiam  hic  quoque  consentire 
debere  existimavi,  quo  recte  et  plene  de  regeneratione  iudi- 
caris.  Est  autem  res  physiologia  comprobata  in  bestia,  cui 
duo  n.  vagi  dissecantur,  laryngis  paralysim,  respirationem  dif- 
ficiliorem ac  valde  retardatam,  nec  ita  multo  post  per  pul- 
monum paralysim  ut  videtur  adductam  mortem  consequi.  Quodsi 
igitur  cuniculo  ganglion  vagi  eximebam  et  paulo  post  n-  va- 
gum alterius  lateris  dissecabam,  aut  notae  supra  memoratae 
cernerentur  necesse  erat,  ganglii  regeneratio  improbabilis,  func- 
tionis eius  redintegratio  quovis  modo  impossibilis  erat : aut, bestiae 
vita  conservata,  symptomata  illa  non  apparebant,  nisi  forte 
exigua  quaedam  respirationis  retardatio,  unde  cum  probabi- 
litate regeneratio  ganglii  cum  necessitate  autem  reunio  saltem 
nervorum  finium,  qua  functionis  nerveae  integritas  servaretur, 
concludenda  erat. 

Experimentum  primum. 

Die  19.  m.  Iui.  a.  1853  cuniculo  sex  septimanarum  fusco 
ganglion  cervicale  n.  vagi  exsecui.  Post  28  dies  hoc  est  die 
15.  m.  Aug.  obiit  bestia  nec  exploratum  physiologicum  ad- 
hibere licuit.  Sectione  autem  haec  didici : 

Partem  inferiorem  usque  ad  finem  dissectionis,  non  tu- 
mefactam persequi  licebat.  Cohaerebat  tenuibus  filis  partirn 
cum  a.  carotide,  partirn  cum  circumjacentibus  musculis  ma- 
xime m.  sternothyreoideo.  Pars  superior  quae  in  n.  hypoglosso 
inferne  posticeque  iacebat,  in  fine  dissectionis  nodum  2 mllm. 
longum  formaverat.  (Longitudo  ganglii  partis  alterius  la- 
teris 2,  5 mllm.  erat.)  Terminatum  erat  filis  tenuibus  ad 
carotidem  ac  n.  sympathicum  pergentibus.  Ante  ipsum  tenuis 
ramulus  ad  pharyngem  procedebat  (ramus  pharyngeus).  Pars 
inferior  n.  vagi  prorsus  degenerata,  ac  fibrae  stadii  primi 
degenerationis  notas  prodebant,  quo  stadio  fibra  primitiva, 
parvulis  guttis  adiposis  impleta,  speciem  granulosam  prae  se 
fert.  Inter  eas  magna  telae  cellulosae  copia  cernebatur,  cuius 
nuclei  adiecto  acido  acetico  clarissime  conspiciebantur.  Ramus 
recurrens  plane  destructus,  ramuli  coniunctivi,  quos  Wallerus 
(1.  s.  p.  582.)  a ramo  laryngeo  superiore  proficiscentes  sim- 
plici dissectione  vagi  infra  ganglion  normales  invenerat,' de- 
structi erant  et  ipsi,  cum,  exemto  ganglio,  hic  quoque  ramus 
absectus  esset. 

Finis  extremus  nodulosus  partis  superioris  prorsus  nor- 
males fibras  ostendit  ac  praeterea  insignem  telae  cellulosae 
cavum  cranii  versus  decrescentem  copiam.  Ganglii  globulos 
nusquam  per  studiosissimam  quaestionem  dispicere  mihi  licuit. 

Experimentum  secundum. 

Die  19.  m.  Iui.  h.  anni  cuniculo  iuveni  dextera  idem 
ganglion  exstirpavi.  Die  16.  m.  Oct.  fere  duodecim  septimanis 
interiectis,  vagum  eius  sinistrum  dissecui. 

Ante  operationem  numeravi  in  1 inin.  116  respirationes 

Respirationes  profundissimae  erant,  magna  actione  mus- 
culorum faciei,  colli,  ventris  et  proprio  quodam  stertendi  sono 

comitatae.  Postridie  mane  diem  supremum  obiit.  Sectionis 
cursus  non  diversus  a superiore.  Pars  superior  prope  n. 
hypoglossum  sita,  hic  non  tumefacta,  fibras  nerveas  prorsus 
normales  habebat,  aeque  atque  inde  proficiscens  ramus  pha- 
ryngeus. Pars  inferior  in  fine  dissectionis  flexa  erat,  ibique 
cum  m.  sternothyreoideo  coaluerat.  Fibrarum  nervearum  fere 
nihil  amplius  habebat.  Constabat  autem  fere  tota  tela  cel- 
lulosa inter  quam  singulae  quaedam  in  stadio  degenerationis 
altero,  et  prorsus  quidem  normales  fibrae  subtiles  poterant 
discerni.  Inter  telam  cellulosam  acervuli  quidam  globulorum 
adiposorum  congesti  erant. 

Experimentum  tertium. 

Die  8.  m.  Iun.  h.  anni  cuniculo  non  ita  iuveni,  nigro, 
idem  ganglion  exstirpavi.  Post  septimanas  17  die  13.  m. 
Oct.  vagum  lateris  sinistri  ei  dissecui. 

Ante  operation.  numeravi  in  1 min.  110—145  respirat. 

Paulo  post  obiit.  Respirationes  aeque  irregulares  eodem 
sono  stertoroso  comitante,  quem  in  bestia  priore  memoravi. 
Sectio  haec  prodidit: 

Partem  inferiorem  licebat  aeque  ad  finein  dissectionis 
persequi , in  eodem  contumefactam  nonnihil,  quem  tumorem 
microscopium  substantiam  telae  cellulosae  esse  edocuit.  Con- 
dicio histologica  partis  inferioris  et  superioris,  eadem  quae  in 

• ^ / A .i  I \ i'- 

posteriore;  praeterea  insolens  filorum  nerveo^nn  varicosorum, 
quae  dicuntur,  copia  ostendebatur,  nulla  re  ab  antecedente  ob- 
servatione distabat.  Neque  hic  globulorum  gangliosorum  in 
finibus  superiore  vel  inferiore  ullum  exstabat  vestigium. 

Experimentum  quartum. 

Die  7.  mens.  Iun.  h.  a.  cuniculo  iuniori  nigro  idem  ganglion 
vagi  cervicale  dextera  parte  totum  exstirpavi.  Amplius  17 
septimanis  interiectis  die  16.  m.  Oct.  etiam  n.  vagum  alterius 
lateris  dissecui. 

Ante  operation.  nnmeravi  in  1 min.  127—130  respirat. 
Post  „ f)  „ 30  32  n 

1 hor.  p. » » » 45  46  n 

3 n » » » 3^  40  » 

Symptomata  non  diversa  a prioribus  cuniculis.  Bestia 
in  alius  operationis  usum  interficienda  erat.  Sectio  de  parte 
inferiore  eandem  condicionem  ut  in  cuniculo  priore  dedit.  N. 
inferior  degeneratus  erat,  nodus  in  fine  dissectionis  tela  cel- 
lulosa constabat.  In  fine  autem  superiore  mire  distantem  con- 
dicionem observavi.  In  fine  dissectionis  tumor  erat,  propior 
cavum  cranii,  quam  condicione  normali  esse  solet.  A quo 
tumore  complura  subtilibus  fibris  nerveis  similia  fila,  partim 
ad  musculos  laryngis,  partim  ad  carotidem  sympathicumque 
pergebant ; quorum  illa  tela  cellulosa,  haec  distinctis  fibrillis 
nerveis  composita.  Item  tela  nervea  instructum  erat  subtile 
ad  n.  sympathicum  pergens  et  in  eius  parte  inferiore  ad  ca- 
vum pectoris  decurrens  filum. 

Ramus  pharyngeus,  vagique  pars  centralis  prorsus  nor- 
malis. In  nodo  optimi  gangliorum  globuli  reperiebantur, 
magnitudine  et  forma  illius  partis  normalis  plane  compares. 


C.  Conclusio. 

Hoc  igitur  postremum  quod  enarravi  experimentum,  de 
quo  iam  ante  illas  observationes  institutas  non  dubitavi,  prae- 
propere Schraderum  de  Valentinianis  explanationibus  iudi- 

casse,  mihi  ostendit,  quibus  iam  apparet  tamen  esse  „fidem 
absolutam  habendam*.  Regeneratio  experimento  postremo  com- 
probata posse  ganglii  vagi  regenerationem  existere  satis 
superque  demonstrat.  Ad  quam  rem  complurium  condicionum, 
quarum  in  primis  opportunam  bestiae  aetatem  designo , con- 
cursu opus  esse  videtur.  Duae  bestiae  (vid.  exper.  III.  et 
IV.)  eodem  die  ganglio  cervicali  n.  vagi  spoliatae  fere  eodem 
die  operationi  subiectae  erant , attamen  ;.in  iuniore  tantum 
regeneratio  existebat.  Redintegratio  autem  functionis  nerveae 
ne  in  hoc  quidem  confecta  erat;  nec  tamen  fere  dubito,  quin 
ea  postea  apparitura  fuerit,  cum  in  filo  nerveo  tenui  ab 
recens  formato  ganglio  praeter  sympathicum  decurrente,  quasi 
noanoivTiov  novae  partis  cervicalis  vagi  exstaret.  Iam  quaerat 
forsitan  aliquis,  num  etiam  ganglii  sympathici  regeneratio 
fieri  possit.  Ouain  ego,  si  quae  meis  observationibus  fides 
habenda , improbabilem  duco , quamquam  eam  omnino  fieri 
posse  negare  incautius  esset. 

Vita. 


Natus  sum  Georgius  Walter  anno  CIJIJCCCXXIX, 
patre  Ferdinando , matre  Guilelmina  e gente  Windisch- 
manniana.  Fidem  confiteor  catholicam.  Inde  ab  decimo  aetatis 
anno  frequentavi  Gymnasium  Bonnense,  quod  Schopeno  cla- 
rissimo moderatore  floret.  Autumno  anni  CIJI3CCCXLIX  ma- 
turitatis testimonium  nactus,  academiam  Rhenanam  adii,  arti 
medicae  me  dediturus.  Ab  Fr.  Blulimio  rectore  t.  t.  magnifico 
in  civium  academicorum  numerum  receptus  apud  Mayerum , 
medicorum  ordinis  decanum  spectatissimum  nomen  professus 
sum.  Per  quadriennium  deinceps  horum  virorum,  quorum 
infra  nomina  perscripsi,  scholis  tam  physicis  quam  medicis 
interfui : G.  Bischofii,  Boedeckeri , van  Calckeri , Loebellii , 
Noeggerathii , Pliickeri,  Trevirani,  Troschelii:  Albersii, 
Budgii,  Kiliani}  Mageri,  Naumanni,  Sclwafhauseni , M. 
/.  Weberi,  C.  O.  Weberi , Wutzcri.  Praeterea  per  tria  se- 
mestria in  cursu  anatomico  Mageri  v.  cl.  primi  assistentis 
munere  functus  sum : et  per  semestre  in  clinico  Naumanni 
v.  cl,  assistentis  secundi  locum  obtinui,  quem  deserere  coegit,, 


quod  doleo,  pertinax  valetudinis  meae  afflictio.  Illis  igitur  viris 
omnibus  praeclarissimis  egregieque  de  me  meritis,  gratias  ago 
quas  debeo  maximas ; in  primis  autem  eorum,  quae  Budgius} 
Mayerus,  Naumannus , viri  praestantissimi , tot  tantaque  in 
me  contulerunt,  beneficiorum  memoriam  pie  semper  recolam. 


Theses. 

1.  Cylindrum  axillarem  fibrae  nerveae  primitivae  falsum 
est  post  mortem  chemicis  reagentiis  exoriri. 

2.  Adipes  neutrales  non  saponati  sed  tamquam  adipes 
neutrales  per  cellulas  villorum  intestinalium  in  vasa 
chylifera  intrant. 

3.  Fibrae  nervi  optici  in  retina  luce  non  afficiuntur. 

4.  Situs  cordis  sani  in  diagnoscendis  valvularum  vitiis 
non  pro  norma  habendus  est. 

5.  Insufficientia  valvulae  mitralis  stethoscopi  ope  cum 
insufficientia  valvulae  tricuspedalis  commutari  non 
potest. 

6.  Incohante  pneumonia  crepilatio  eius  praesentiam  con- 
firmat; quae  non  negatur  absentia  crepiiationis. 

7.  Pulsatio  foetalis  foetus  vitam  indicat ; non  reprobatur 
tamen  pulsationis  absentia. 

8.  In  vulneribus  pectoris  penetrantibus  primum  est  vulnus 
occludi. 

9.  Cuivis  formationi  in  terra  exstanti  fauna  peculiaris 
adseribenda. 

